ясно желание за подобряване на капацитета и ефективността на INAVIC в ежедневната му работа. INAVIC следва да въведе функция за управление на качеството.
 (14)
 В оценката на място от страна на Съюза бяха направени 15 забележки по отношение на надзорните дейности на INAVIC. Освен това според заключението в оценката, въпреки че INAVIC е развил определени способности да осъществява надзор на въздухоплавателните дейности в Ангола, крайно необходими са допълнителни подобрения, за да може INAVIC да се справи с възникващите пропуски по отношение на безопасността.
 (15)
 TAAG е националният превозвач на Ангола. TAAG разполага с добре функционираща и стабилна система за управление на безопасността, която генерира полезни данни за въздушния превозвач. Висшето ръководство на дружеството познава добре тези системи и ги използва, за да идентифицира рисковете и да предприема подходящи мерки за намаляване на най-големите рискове до приемливи нива. Системата за управление на качеството е стабилна и функционална.
 (16)
 TAAG е разработил необходимите ръководства, като например (но не само) ръководство за контрол на поддръжката, ръководство за процедурата по поддръжка, ръководство за експлоатационни стандарти за полети с увеличена далечина на транспортни самолети с два двигателя и ръководство за намалени вертикални минимуми за ешелониране, които съдържат политиките и подробна информация за съответните процедури, одобрени от INAVIC. Издаващият свидетелства персонал е надлежно обучен на експлоатираните типове въздухоплавателни средства. Като цяло TAAG има професионални екипажи и персонал с функциониращи системи за управление на различните операции. Ръководството получава информация и анализ на безопасността и качеството и действа въз основа на тази информация и анализ, обнародва тази информация и предприема действия чрез вътрешни издания, в електронен вид или по друг начин. Последните публикувани резултати от одита на експлоатационната безопасност (IOSA) на Международната асоциация за въздушен транспорт (IATA) показват степен на съответствие от 99,3 %.
 (17)
 SonAir има функционираща система за управление на безопасността и функционираща система за управление на качеството, но оценката на място от страна на Съюза установи сериозни недостатъци, които изискват спешни подобрения. SonAir не извършва всички дейности съгласно изискванията на Ръководството за управление на безопасността, не е напълно въведено обучение по безопасност, управлението на промените е само повърхностно и през последната година не са извършени одити на безопасността. По отношение на системата за управление на качеството въздушният превозвач не успя да докаже, че са били извършени всички одити, предвидени в годишната одитна програма. Освен това в оценката на място от страна на Съюза бе заключено, че административната система за контрол на констатациите не е била добре управлявана. В областта на въздушните операции SonAir взема предвид всички изисквания при разработването на нарядите на екипажите. Въпреки това, тъй като имаше несъответствия в някои от включените в извадката записи с информация за обучението, SonAir следва да предприеме подходящи мерки, за да гарантира, че процедурите са определени и се спазват последователно.
 (18)
 Heli Malongo експлоатира изцяло основана на информационните технологии и интегрирана система за контрол на спазването на правилата, система за управление на безопасността и наблюдение на полетните данни. Взаимодействието между тези системи е функционално. Одобрените понастоящем ръководства за експлоатация отразяват извършените операции и съответстват на приложимите разпоредби в